Document ID: /roh_data/filtered/Laws_Sagogn.jsonl.gz/31

Cuntegn
I.	Disposiziuns generalas	3
II.	Obligaziun da survetsch da pumpiers	4
III.	Taxa da cumpensaziun	6
IV.	Organisaziun	7
V.	Uorden d’exercezi	8
VI.	Uorden d’alarm	9
VII.	Sold e castitgs	9
VIII.	Disposiziuns finalas	10
Disposiziuns generalas
Relaschau sebasond sil artechel 26 alinea 3 dalla lescha cantunala davart la protecziun preleminara encunter fiug ed ils pumpiers (“Gesetz über den vorbeugenden Brandschutz und die Feuerwehr im Kanton Graubünden”; BR 830.200; Brandschutzgesetz) dils 15.06.2010.
Obligaziun da survetsch da pumpiers
Taxa da cumpensaziun
Organisaziun
Uorden d’exercezi
Uorden d’alarm
Sold e castitgs
Disposiziuns finalas
Rimnada sistematica 
da dretg communal dalla
Vischnaunca da Sagogn
Numra
1500.01
Tetel
Lescha da pumpiers
Ediziun
Ediziun dils 21.11.2011

Ediziun dils 06.11.1996 
Revisiun dils 16.09.1986
Revisiun dils 27.06.1986
Revisiun dils 02.10.1982
Ediziun dils 24.02.1971
Ediziun dils 28.11.1946
Valeivel
15.12.2011
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
General
Art. 1
General
La polizia da fiug ed ils fatgs dils pumpiers s’audan tier las cumpetenzas dalla vischnaunca, schilunsch che tals pensums ein buca caussa dils pumpiers ni d’organs cantunals.

La suprastonza communala sa surdar l’execuziun dalla lescha alla cumissiun da pumpiers.
Pumpiers
Art. 2
Pumpiers
La vischnaunca sa surdar ils pensums dils pumpiers ad ina corporaziun. Davart ina tala pusseivladad decida la radunonza communala.
Organisaziun
Art. 3
Organisaziun
Questa lescha fixescha ils pensums dils pumpiers dalla vischnaunca da Sagogn, schilunsch che quei schai buca ella cumpetenza d’ina corporaziun.
Pensums
Art. 4
Pensums
Ils pumpiers ein en general ina prevenziun da donns. Els cumbattan cass d’incendis ed elementars che pericliteschan carstgauns, animals e valurs materialas ni che donnegian igl ambient.

Ils pumpiers prestan agid en cass da catastrofas el senn dalla lescha cantunala davart igl agid tier catastrofas.

Els san vegnir sfurzai dad ademplir ulteriuras incaricas.
Principi
Art. 5
Principi
Per regla ein umens e dunnas cun domicil ella vischnaunca obligai da prestar survetsch da pumpiers.

Da habitonts che vivan en lètg nunseparada ei mo in dils partenaris obligaus da prestar survetsch. En quei cass sedrezza il cuoz dall’obligaziun da survetsch tenor la vegliadetgna dil partenari che gudogna il bia.

Il medem principi vala per jasters cun lubientscha da domicil e da dimora annuala.
Cuoz dil
survetsch
Art. 6
Cuoz dil
survetsch
La obligaziun da pumpiers cuoza dall’entschatta digl onn el qual il 18avel onn da naschientscha vegn cumplenius ed finescha la fin digl onn el qual il 50avel onn da naschienscha vegn cumplenius.

Enteifer quella rama sa la suprastonza communala fixar il temps d’obligaziun. La cumissiun da pumpiers dalla vischnaunca sa far ina proposta per mauns dalla suprastonza communala.
Prestaziun
Art. 7
Prestaziun
L’obligaziun da prestar survetsch da pumpiers vegn ademplida tras il survetsch activ ni tras il pagament d’ina taxa da cumpensaziun.
Habilitad
Art. 8
Habilitad
Sch’ei dat dubis davart la habilitad da prestar survetsch pervia da mendas corporalas ni spirtalas sto vegnir dumandau ina diagnosa medicinala.
Incorporaziun
Art. 9
Incorporaziun
Negin sa pretender il dretg da vegnir partius en el corp dils pumpiers activs.

La suprastonza communala decida sche las persunas ch’ein obligadas da prestar survetsch da pumpiers ston far survetsch activ ni sch’ellas ston pagar la taxa da cumpensaziun. Tier lezza decisiun ston vegnir risguardai il basegns dil corp dils pumpiers sco era las habilitads persunalas e professiunalas. Da risguardar ein plinavon liug da lavur e domicil dils obligai sco era la contonschibladad per acziuns el seracass.

Tier prestaziuns nunsufficientas sa ina persuna el survetsch activ vegnir partida entuorn ella prestaziun dalla taxa da cumpensaziun.
Scolaziun
Art. 10
Scolaziun
Commembers dils pumpiers san vegnir obligai da visitar cuors da perfecziunament e da surprender posts da cader.

Els ston frequentar ils cuors ed exercezis respectivs e prestar ils survetschs ch’ein cumbinai cul grad e la funcziun. 

Ils grads da survetsch vegnan concedi tenor uorden militar.
Effectiv reglementar
Art. 11
Effectiv reglementar
La suprastonza communala fixescha igl effectiv reglementar dils pumpiers. Ella sedrezza suenter la valetaziun dallas incumbensas dils pumpiers en vischnaunca e la planisaziun dall’assicuranza da baghetgs dil Grischun.
Dispensaziun
Art. 12
Dispensaziun
Dispensai dil survetsch activ e da prestar la taxa da cumpensaziun ein:

Persunas che adempleschan ina funcziun ufficiala che selai buca accordar cul survetsch activ
Persunas cun mèndas corporalas e spirtalas cumprovablas
Persunas che educheschan persuls affons da scola ni affons pli pigns
Dunnas en speronza ni mummas che tezzan lur affons
Persunas che fan part d’in corp da pumpiers da menaschi renconuschius dil cantun.

Tenor proposta dalla cumissiun da pumpiers sa la suprastonza communala dispensar ulteriuras persunas dil prestar survetsch.
Principi
Art. 13
Principi
Persunas ch’ein obligadas da prestar survetsch e che prestan survetsch activ ni tiels pumpiers dalla vischnaunca ni tier in corp da menaschi renconuschius cantunalmein ston pagar ina taxa annuala da cumpensaziun.

Tgi che frequenta en in onn buca silmeins la mesadad dils exercezis ordinaris ha da pagar la taxa da cumpensaziun.

La taxa munta minimal frs. 100.-- e maximal frs. 500.--. 

En cass da midada da domicil vegn la taxa incassada pro rata.

La suprastonza communala fixescha la taxa da cumpensaziun dils pumpiers sezza ni tenor proposta dalla cumissiun da pumpiers e quei mintgamai tenor necessitad dils pumpiers.
Suprastonza
communala
Art. 14
Suprastonza
communala
La suprastonza communala exequescha la survigilonza suprema dils pumpiers.

Ella elegia la cumissiun da pumpiers.
Cumissiun da
pumpiers
Art. 15
Cumissiun da
pumpiers
Dalla cumissiun da pumpiers fan part:

Sco president:
Il commember cumpetent dalla suprastonza communala

Sco commembers:
Il cau-fontauna
Ils 3 commembers dils pumpiers culs grads pli aults

En cass ch’ils pensums da pumpiers vegnan surdai ad ina autra organisaziun vala suranumnau sulet per persunas cun dimora a Sagogn.
Pensums dalla
cumissiun
Art. 16
Pensums dalla
cumissiun
La cumissiun da pumpiers ha cunzun ils suandonts pensums:

Transferir e relaschar pumpiers nunhabels
Preparar il preventiv per mauns dalla suprastonza communala
Tractar pretensiuns da cuosts ord intervenziuns pervia d’acziuns intenziunadas, greva negligientscha ni illegalas
Survigilar la promtadad d’acziun e da survetsch dils pumpiers
Far propostas alla suprastonza communala per dispensaziuns ord l’obligaziun da pumpiers tenor artechel 12
Propostas per l’elecziun dalla cumissiun da pumpiers dalla vischnaunca
Far proposta alla suprastonza communala pertuccont la summa dalla taxa da cumpensaziun tenor artechel 13
Far proposta alla suprastonza communala pertuccont novs candidats tenor artechel 9
Organisaziun
Art. 17
Organisaziun
L’organisaziun sedrezza tenor il reglament da menaschi dils pumpiers che vegn edius dalla suprastonza communala.

Sche las incaricas dils pumpiers ein surdadas ad ina corporaziun, sche valan ils reglaments da lezza.
Cau-fontauna
Art. 18
Cau-fontauna
El cass da donn sto il cau-fontauna ni siu substitut s’annunziar immediat tier il cumandant dil plaz da donn.

Il cau-fontauna instruescha ils pumpiers e la cumissiun da pumpiers davart il provediment d’aua. El annunzia cuntinuadamein midadas e limitaziuns al comando dils pumpiers.

3 Il cau-fontauna controllescha periodicamein la promtadad da diever da hidrants, regladers, pumpas ed auters indrezs da stizzar. Mancos eventuals ston vegnir reparai ni annunziai immediat al comando dils pumpiers.
Objects
d’exercezi
Art. 19
Objects
d’exercezi
Ils habitonts resp. proprietaris da casas ein obligai da schar far exercezis en ni vid lur objects sco era da lubir igl access als pumpiers tochen las 21.30.

Objects d’exercezi e lur parts ein da duvrar cul pli grond quitau pusseivel. Tier la selecziun dils objects d’exercezis ston ils habitonts resp. proprietaris vegni informai ad uras. Ei sto vegnir priu risguard sin eventuals cass da malsogna ed ulteriuras circumstanzas extraordinarias.
Assicuranzas
Art. 20
Assicuranzas
La vischnaunca procura ch’ils commembers dil corps da pumpiers dalla vischnaunca da Sagogn vegnan assicurai encunter consequenzas finanzialas tras accidents e malsognas caschunadas en connex cul menaschi da pumpiers adequatamein e che els possedan las informaziuns neccessarias.

Mintga accident el survetsch da pumpiers sto vegnir annunziaus immediat al cumandant.
Obligaziun
d’alarm

Art. 21
Obligaziun
d’alarm

Tier la scuvretga d’in cass d’incendi ei mintgin obligaus d’alarmar ils pumpiers sur la numera d’urgenza 118.
Fuorma 
d’alarmaziun
Art. 22
Fuorma 
d’alarmaziun
L’alarmaziun succeda tras il system d’alarm dalla assiguranza da baghetgs. La vischnaunca metta a disposiziun ils mieds neccessaris.
Salarisaziun
Art. 23
Salarisaziun
Ils commembers dils pumpiers retscheivan in sold per lur lavur. L’indemnisaziun per il survetsch d’exercezi, per la viseta da cuors cantunals e gis da perfecziunament sco era la summa dils castitgs disciplinars sedrezzan tenor il reglament da sold e da castitgs dils pumpiers.

Il reglament da sold e da castitgs vegn edius tras la suprastonza communala.

Sche las incaricas dils pumpiers ein surdadas ad ina corporaziun, sche valan ils reglaments da lezza.
Mieds legals
Art. 24
Encunter decisiuns e disposiziuns dalla cumissiun da pumpiers sa vegnir inoltrau protesta enteifer 30 gis tier la suprastonza communala.

Encunter decisiuns dalla suprastonza communala sa vegnir inoltrau protesta enteifer 30 gis tier la dertgira administrativa dil cantun Grischun.
Entrada 
en vigur

Art. 25
Entrada 
en vigur

Questa lescha entra en vigur suenter ch’ella ei vegnida acceptada dalla radunonza communala ed approbada dalla assiguranza d’edifecis grischuna.

Questa lescha remplazza tuttas leschas e reglaments da pumpiers anteriurs.
Ediziun approbada dalla Suprastonza communala ils
-
Ediziun approbada dalla Radunonza communala ils
14.12.2011
Ediziun approbada dalla Regenza dil cantun GR ils
-
Lescha da pumpiers
Rimnada sistematica da dretg communal		Pagina 2 da 10
Lescha da pumpiers - Taxa da cumpensaziun	15.12.2011
Rimnada sistematica da dretg communal		Pagina 2 da 10